GiliGold/VAD_KnessetCorpus huggingface dataset:
<חזקיה ישראל: אנחנו חושבים שהתקנות בעייתיות.
<חזקיה ישראל: כל נושא האישורים החריגים, הארנונה הפכה להיות נטל מאוד משמעותי על המגזר העסקי, על המפעלים.
<חזקיה ישראל: בשנה האחרונה העלו את הארנונה פעם אחת עם ההסדר של ה-450 מיליון שקל עם הרשויות החזקות, הרשויות האלה מקבלות 0.3%, אחר כך העלו את הארנונה בגין ביטול מקדם ההתייעלות שהייתה בנוסחה וגם בוטל, ועכשיו נותנים פה עוד אפשרות להעלות ארנונה באמצעות אישורים חריגים, כאשר בשנה החולפת האישורים החריגים ניתנו בצורה גורפת כמעט בלי בדיקה או בלי בדיקה, והם ניתנו כי היה לחץ זמנים וכדומה.
<חזקיה ישראל: אני חושב שלא צריך לאפשר לרשויות המקומיות להעלות את הארנונה או מתן אפשרות בשנה כזאת שעלו כבר בצורה המצטברת, גם הנוסחה הרגילה, גם ביטול מקדם ההתייעלות - - -
יעקב ליצמן: חזקי, למה אתה לא מבקש לבטל את החריגים בכלל?
<חזקיה ישראל: כל נושא האישורים החריגים האלה הוא פרובלמטי ביותר, - -
<חזקיה ישראל: - - הוא מאפשר להעלות את הארנונה בצורה בלתי מבוקרת, ואני חושב שלא צריך - - - בכלל, ובמיוחד בשנה 2014, - -
ניסן סלומינסקי: אבל זה לא קשור למה שאנחנו מדברים.
<חיזקיה ישראל: - - כאשר במצטבר בגלל שלוש פעולות שננקטו, הארנונה עלתה פעם אחת, פעם שנייה ופעם שלישית.
יעקב ליצמן: לוועדת הכספים אפילו אין say בזה.
יעקב ליצמן: ועדת כספים אין לה say בחריגים, רק מודיעים לה.
ניסן סלומינסקי: אני רוצה שנבין, לפעמים, תראה, בחלק גדול מהמקומות שר הפנים או משרד הפנים דורש מהרשות שיש לה רמת - - -
יעקב ליצמן: מה, מי אמר שאנחנו - - - .
יעקב ליצמן: זה נכון מה שאתה אומר.
ניסן סלומינסקי: תשמע לי רגע, גובה הארנונה שגובים שם היא נמוכה מאוד וכתוצאה מזה - - -
ניסן סלומינסקי: זה חלק גדול – כתוצאה מזה הרשות בגירעונות, הרי מה הכי פשוט?
ניסן סלומינסקי: ראש רשות רוצה להיות פופולרי, הוא לא נותן ארנונה, אבל אני אומר – כל זה לא קשור לצו.
יעקב ליצמן: הוא תמיד בא למשרד הפנים, הוא בוכה על המצב שאין לו כסף, בא משרד הפנים ואומר לו: בסדר, תלך - - -
ניסן סלומינסקי: לא, הפוך, משרד הפנים מסתכל, אם הוא רואה שהארנונה שהוא גובה היא נמוכה ביחס לערים אחרות - - -
יעקב ליצמן: זה לא החריגים, החריגים בדרך כלל – אני זוכר, יש רשימות חריגים, אני יודע בדיוק לומר.
ניסן סלומינסקי: תלוי, יש ויש.
ניסן סלומינסקי: לכן אני אומר, אבל זה לא קשור לפה.
יעקב ליצמן: החריגים האלו סתם מעלים את זה, הוא בא לבכות, הוא אומר: אין לי כסף, - - -
<חזקיה ישראל: יש סכומי מינימום וסכומי מקסימום, זה לא קשור.
ניסן סלומינסקי: יעקב, אבל זה לא קשור, זה הדיון על החוק עצמו שאם נרצה נעשה את זה, אם זה אצלנו או לא.
ניסן סלומינסקי: על החוק עצמו - - -
יעקב ליצמן: אין קריטריונים לחריגים ולא צריכים שום - - - , וזה חמור מאוד.
ראובן ריבלין: החוק יכול להגביל, בא להגביל.
ניסן סלומינסקי: בתקנות גם, אבל כאן אתה מדבר על תעריף, אתה לא מדבר על הדבר עצמו.
<חזקיה ישראל: אבל אין שום קריטריונים במסגרתם מאשרים, אין שום קריטריונים שמאשרים אישורים חריגים.
ניסן סלומינסקי: עצם העניין זה סיפור נפרד.
<חזקיה ישראל: אבל לא בשנה שזה עלה גם לפי הנוסחה, גם לפי סידור 450 מיליון שקל וגם ביטול מקדם ההתייעלות.
<חזקיה ישראל: אתם נותנים פה אפשרות ב-2014 להעלות עוד פעם בגלל אישורים חריגים.
<חזקיה ישראל: זה אחד מצטבר על השני.
יעקב ליצמן: חזקי צודק.
ניסן סלומינסקי: עוד פעם אני אומר, כאן אתה מדבר על ראשי רשויות שנבחרו רק בנובמבר, הם מתחילים לעבוד, לראות מה קורה, רוצים לבקש, לא יודע אם בכלל על מה, אולי חריגות אולי הורדות, אני שמעתי ראשי ערים - - -
<אייל לב-ארי: מה עם החריגות של 2008?
<אייל לב-ארי: איך הם נהגו ב-2008?
ניסן סלומינסקי: לא יודע איך הם נהגו, אני מדבר על עכשיו, היו לנו בחירות בנובמבר, אתה מדבר על ראשי רשויות, אני יודע שאצלנו ראש רשות חדש נפגש, הוא עוד לא יודע מימינו, משמאלו, לוקח לו קצת זמן להבין.
ניסן סלומינסקי: ויכול להיות שהוא בכלל מבקש לשנות את מה שקודמו עשה, שעשה את זה אולי מסיבות כאלו או אחרות, לא יודע להגיד.
ניסן סלומינסקי: מה שנותנים פה, אומרים, יש לך זמן עד 28 בפברואר שזה השבוע, ואחר כך שרים צריכים להחליט - - -
ראובן ריבלין: מחרתיים.
ניסן סלומינסקי: אבל למעשה זה מאשר את זה, והשרים עכשיו צריכים להחליט.
ניסן סלומינסקי: אם יש לנו טענות, ואתה יודע שיש לי, ובמה שהגיע אלי אני בינתיים לא נותן להעלות את זה בכלל, אז זה סיפור נפרד, זה על עצם העניין, לא על הנושא של תאריך.
ניסן סלומינסקי: להעניש ראש רשות חדש שנבחר, להגיד לו: אדוני, אנחנו מענישים אותך בגלל שנבחרת בנובמבר ולא בפברואר, אנחנו מענישים אותך לא לתת לך להסתכל ולא כלום.
ראובן ריבלין: דרך אגב, בדיון על החוק עצמו, שנמצא עכשיו בהליכי חקיקה, ידונו על כל הנושא.
ניסן סלומינסקי: נכון, גם על זה.
ניסן סלומינסקי: איתיאל, בוא, תקרא את זה.
<אייל לב-ארי: מה קרה ב-2008?
<אייל לב-ארי: ב-2008 מה היה?
<איתיאל מלאכי: ניסו לעשות - - -
<שלומית ארליך: מה קרה, איתיאל, ב-2008?
<איתיאל מלאכי: דיברו על לעשות אורכה, בסופו של דבר זה לא יצא לפועל.
<איתיאל מלאכי: הסוגיה עלתה לדיון.
<שלומית ארליך: למה לא יצא?
<איתיאל מלאכי: אני לא יודע.
<אייל לב-ארי: אז הם עמדו בתאריך של ה-28 בפברואר.
ניסן סלומינסקי: לא עמדו.
<איתיאל מלאכי: לא, לא עמדו.
<איתיאל מלאכי: לא דנו בבקשות של מועצות יוצאות בגלל - - -
<חזקיה ישראל: למה לא דנו?
ניסן סלומינסקי: איתיאל, תקרא בבקשה.
ראובן ריבלין: זה הרבה הקראה?
ניסן סלומינסקי: איתיאל, כמה זה?
<איתיאל מלאכי: "תקנות הסדרים במשק המדינה (ארנונה כללית ברשויות המקומיות) (תיקון), התשע"ד–2014 בתוקף סמכותנו לפי סעיפים 8(ב) ו-9 לחוק ההסדרים במשק המדינה (תיקוני חקיקה להשגת יעדי התקציב), התשנ"ג–1992 (להלן – החוק) ובאישור ועדת הכספים של הכנסת לפי סעיף 9(ד) לחוק, אנו מתקינים תקנות אלה: "תיקון תקנה 10 1.
<איתיאל מלאכי: בתקנה 10 לתקנות הסדרים במשק המדינה (ארנונה כללית ברשויות המקומיות), התשס"ז–2007 (2) (להלן-התקנות העיקריות), אחרי תקנת משנה (ב) יבוא: (ג) על אף האמור בתקנת משנה (ב), התקיימו בחירות לראש העירייה או לראש המועצה בתקופה שמ-1 באוקטובר עד 31 בדצמבר שלפני שנת הכספים שלגביה מוגשת בקשה כאמור בתקנת משנה (ב), תוגש הבקשה לאותה שנת כספים עד תום שבועיים מהמועד האחרון לקבלת החלטה בדבר הטלת ארנונה כללית כאמור בסעיף 276(ב) לפקודת העיריות (3).
<איתיאל מלאכי: תחולה 1.
<איתיאל מלאכי: תקנות אלה יחולו לגבי ארנונה המוטלת בעד שנת הכספים 2014 ואילך.
<איתיאל מלאכי: הוראת שעה 2.
<איתיאל מלאכי: לגבי ארנונה המוטלת בעד שנת הכספים 2014, יראו כאילו בתקנה 10(ג) לתקנות העיקריות, כנוסחה בתקנה 1 לתקנות אלה, בסופה נאמר "או עד ה-28 בפברואר של שנת הכספים שבעדה מוטלת הארנונה, המאוחר מביניהם""
ניסן סלומינסקי: אנחנו יודעים שנקיים דיון על הצעת החוק ששם נכניס את הדברים.
ראובן ריבלין: ודרך אגב, צריך להעביר את זה לוועדת הכספים, שלא יעבירו לוועדת הפנים את העניין הזה.
ניסן סלומינסקי: החוק נמצא אצלנו, לא? היה דיון?
זבולון כלפה: הדיון על החוק היה בוועדת הפנים.
ראובן ריבלין: אני חושב שהשר רוצה שזה יהיה בוועדת הכספים.
ניסן סלומינסקי: בוא נצביע.
ניסן סלומינסקי: מי בעד לאשר קודם כל את התקנות?
יעקב ליצמן: רגע, זו הוראת שעה?
<אייל לב-ארי: והוראת השעה.
ניסן סלומינסקי: והוראת השעה, כן.
יעקב ליצמן: אני עם רובי.
יעקב ליצמן: בעד – פה אחד
ניסן סלומינסקי: אושר למעשה פה אחד.
ניסן סלומינסקי: איך מוודאים שזה יגיע אלינו?
ראובן ריבלין: אנחנו צריכים במליאה לומר.
ראובן ריבלין: אדבר עם השר עכשיו.
ניסן סלומינסקי: אתה מדבר על החוק שעבר?
ראובן ריבלין: אדבר עם השר שיאמר ליושב-ראש הקואליציה שהוא רוצה להעביר את זה - - -
<חזקיה ישראל: רובי, זה עבר במליאה כבר.
ניסן סלומינסקי: לאן זה עבר?
ראובן ריבלין: עבר לוועדת הפנים?
<חיזקיה ישראל: אני לא יודע למה, אבל זה עבר בקריאה ראשונה, לדעתי.
ראובן ריבלין: אם זה עבר בקריאה ראשונה, יכול להיות שזה עבר לוועדת הפנים.
ניסן סלומינסקי: לכן אני אומר, למה זה עבר?
ניסן סלומינסקי: מישהו יודע?
<אייל לב-ארי: אני לא יודע לאן זה עבר.
ניסן סלומינסקי: אתם יודעים?
ראובן ריבלין: החוק יכול לעבור לוועדת הפנים.
<איתיאל מלאכי: בדרך כלל חוק פקודת העיריות עובר לוועדת הפנים, כי התיקון - - -
ראובן ריבלין: אתם רציתם בוועדת הפנים?
<איתיאל מלאכי: אני לא רציתי שום דבר.
ראובן ריבלין: שרק אז אל תבואו אלינו פה לתקן.
ניסן סלומינסקי: אני מבין שמטעם רשות השידור נמצא עודד שהוא המשנה למנכ"ל.
<עודד בירגר: צריכים להגיע לכאן אנשים נוספים.
<עודד בירגר: אני מתנצל בשמם אבל הם מתעכבים בכניסה.
<עודד בירגר: צריך להגיע לכאן מנהל אגף הגבייה, המבקרת ונוספים.
ניסן סלומינסקי: המנכ"ל יגיע?
<עודד בירגר: אני לא יודע.
<טמיר כהן: הוא נרשם.
ניסן סלומינסקי: אתה חבר ההנהלה?
<עודד בירגר: בוודאי.
ניסן סלומינסקי: יש לכם היום ישיבת הנהלה?
<עודד בירגר: לא שידוע לי.
ניסן סלומינסקי: אמרו לי שהוא קבע ישיבת הנהלה ב-10:30.
ניסן סלומינסקי: קצת מפליא שהוא לא מגיע, אבל בסדר.
בועז טופורובסקי: או שזה לא מפליא.
בועז טופורובסקי: הוזמן נציג לשכת עורכי הדין?
<טמיר כהן: הם מוזמנים לכל הדיונים.
ניסן סלומינסקי: אנחנו נמתין קצת עד שייכנסו אנשי רשות השידור.
ניסן סלומינסקי: אנחנו מקדמים בברכה את תלמידי כיתה י"ב של בית ספר איש שלום מכפר יונה.
ניסן סלומינסקי: אני מניח שהביקור שלכם כאן הוא במסגרת פרויקט אזרחות.
ניסן סלומינסקי: רבותיי, אנחנו מתחילים בנושא הראשון שבסדר היום הוא המשך הדיון שלנו ברשות השידור.
ניסן סלומינסקי: אני רוצה להביע את מחאתי.
ניסן סלומינסקי: זה הדיון השני ואם הדיון הראשון היה על רקע של כתבה, הדיון הזה הוא כבר על רקע של דוח מסודר שאני מניח שהוגש להנהלה.
<איתנה גרגור: גם לדירקטוריון.
ניסן סלומינסקי: אם אני מבין מהדברים, להערכתי הוא ממש גובל בפלילים ואני מתפלא שמנכ"ל הרשות לא נמצא כאן.
<יואב אשכנזי: אני יכול להעיר הערה לגבי מנכ"ל הרשות?
ניסן סלומינסקי: אתה תוכל להעיר הערות.
ניסן סלומינסקי: אני אתן לך אבל כרגע אני אומר את דעתי.
<יואב אשכנזי: הוא יגיע.
<יואב אשכנזי: כרגע הוא בטיפול רפואי.
<יואב אשכנזי: הוא אמור להגיע לכאן.
ניסן סלומינסקי: אתה הממונה על הגבייה?
<יואב אשכנזי: אני סמנכ"ל הגבייה בפועל.
ניסן סלומינסקי: אני אומר לך שכרגע זאת הגרסה השלישית שאני שומע לגבי המנכ"ל.
ניסן סלומינסקי: עד אתמול בלילה שמעתי שהוא בטוח מגיע ואפילו מברר.
ניסן סלומינסקי: הגרסה הראשונה אותה שמעתי הבוקר ממישהו – שוב, יכול להיות שהכול שמועות – שהוא מכנס ישיבת הנהלה בשעה 10:30 בבוקר ולכן הוא לא יכול להגיע.
ניסן סלומינסקי: השמועה השנייה שקיבלתי הייתה שהוא יושב עכשיו דיונים עם ועד העובדים ולכן הוא לא יוכל להגיע ועכשיו אתה אומר שהוא בהליך רפואי וכי הוא יגיע יותר מאוחר.
ניסן סלומינסקי: אני מקווה שהוא יגיע.
ניסן סלומינסקי: אם יגיע, נשמח לשמוע אותו.
ניסן סלומינסקי: בכל אופן, חיכיתי עם הדיון העיקרי עד שיוגש הדוח לדירקטוריון ויתקיים דיון וציפיתי וקיוויתי שלאור הדיון יוסקו מסקנות ובהתאם לכך נוכל אולי להתקדם.
ניסן סלומינסקי: נדהמתי לשמוע שהיה באמת דיון של הדירקטוריון אלא שההנהלה או מי שהיה צריך להיות, לא הגיע לדיון הזה ולכן לא היה דיון.
ניסן סלומינסקי: אם כך עובדת רשות השידור, יכול להיות שצריך לפרק את כל העסק הזה ולבנות הכול מחדש.
ניסן סלומינסקי: כלומר, אם הדירקטוריון וההנהלה כך עובדים אחד עם השני, אני מניח שצריכים כנראה לפרק את הרשות ולבנות אותה מחדש.
ניסן סלומינסקי: בכל אופן, אנחנו מתחילים את הדיון.
ניסן סלומינסקי: אני אומר חלק קטן מהממצאים ואני אומר שככל שאנחנו קצת יותר נכנסים פנימה, מתברר שהכשלים הם לא רק בתחום של הגבייה אלא הם גם בתחום של תלונות הציבור וגם בהרבה מאוד תחומים אחרים שאני לא יודע אם נעסוק בהם היום אלא יכול להיות שנתמקד רק בנושא של הגבייה ותלונות הציבור.
ניסן סלומינסקי: אני אומר את זה בצער כי בסך הכול זה שידור ציבורי וזה שידור ציבורי שאני באופן אישי – ואני מניח שגם הוועדה תחשוב כך – חושב שמדינת ישראל ועם ישראל כן צריך שידור ציבורי אבל כנראה לא השידור הציבורי הזה אלא אולי משהו שונה ואולי יותר טוב כי הכשלים הם לכל האורך.
ניסן סלומינסקי: כאמור, נתחיל רק בנושא של הגבייה.
ניסן סלומינסקי: אני מבין שהגבייה לרדיו היא דבר פשוט ואף אחד לא יכול להעביר טסט לרכב שלו בלי שהוא משלם את האגרה, כך שכולם משלמים את האגרה.
ניסן סלומינסקי: גובה אגרת הטלוויזיה הוא 345 שקלים כאשר ההערכה היא שהיא צריכה לתת סדר גודל של 519 מיליון שקלים בשנה.
ניסן סלומינסקי: הדוח מדבר על שבע שנים ואם נכפיל את הסכום בשבע שנים אלו, הסכום צריך להיות סדר גודל של 3.4 מיליארד שקלים שזה סכום שמסתובב ולהערכתי אף אחד לא יודע בדיוק מה קורה אתו.
ניסן סלומינסקי: זה משהו מדהים.
ניסן סלומינסקי: זה סכום מדהים שאף אחד לא יודע מה קורה אתו ואין עליו פיקוח.
ניסן סלומינסקי: סמנכ"ל הכספים נמצא כאן?
<טמיר כהן: הוא הוזמן.
ניסן סלומינסקי: זה שהוא הוזמן, זה בסדר.
ניסן סלומינסקי: קראתי בדוח – ואולי לא הבנתי נכון – את תגובת סמנכ"ל הכספים של רשות השידור והוא אומר ש"העבודה של רואי החשבון נעשתה ישירות מול אגף הגבייה ועבורו ולא הייתה התערבות שלנו בתהליך".
ניסן סלומינסקי: כלומר, סמנכ"ל הכספים של הרשות נמצא באו"מ ואין לו שום קשר.
ניסן סלומינסקי: בהמשך הוא אומר ש"יש חלוקת עבודה ואחריות ברורה בין אגף הגבייה לאגף הכספים".
ניסן סלומינסקי: כלומר, אגף הכספים אחראי רק על ההוצאה ואין לו שום קשר עם ההכנסה, אין לו שליטה ואין לו פיקוח ורק אגף הגבייה מטפל כחתול השומר על השמנת.
ניסן סלומינסקי: תגובה מדהימה.
ניסן סלומינסקי: אף פעם לא שמעתי דבר כזה שסמנכ"ל של גוף אחראי רק על החלק של ההוצאה ולא יודע מה נעשה עם 3.4 מיליארד שקלים שאמורים היו להיכנס.
ניסן סלומינסקי: אני מניח שלאגף הגבייה היו כמאה עובדים.
<יואב אשכנזי: כרגע אגף הגבייה מונה 93 עובדים.
עיסאווי פריג': כמה פיטרתם כתוצאה מכניסת עורכי הדין לכל התהליך?
ניסן סלומינסקי: לא פיטרו.
ניסן סלומינסקי: למה לפטר?
עיסאווי פריג': כתוב שעובדים פוטרו.
ניסן סלומינסקי: משום מה החליטו ללכת בשיטה של עורכי הדין ואנשי אגף הגבייה נשארו מובטלים ועושים כל מיני דברים אחרים ורק לא את הדבר הזה.
ניסן סלומינסקי: לקחו עורכי דין שהיו צריכים לגבות 3.4 מיליארד שקלים.
ניסן סלומינסקי: למישהו יש הערכה כמה הם הצליחו לגבות?
עיסאווי פריג': חצי מיליון שקלים.
ניסן סלומינסקי: 500 מיליון שקלים.
ניסן סלומינסקי: זה 15 אחוזים מהסכום המדובר.
עיסאווי פריג': וקיבלו 25 מיליון שכר טרחה.
ניסן סלומינסקי: הם קיבלו 130 מיליון.
ניסן סלומינסקי: אתה עומד נדהם.
עיסאווי פריג': הראש לא תופס את זה.
ניסן סלומינסקי: לא תופס.
ניסן סלומינסקי: עורכי הדין מקבלים תיקים.
ניסן סלומינסקי: מהדוחות הקודמים מסתבר שחלק מהם בכלל מעבירים את הכסף לחשבון להם ולא לחשבון הרשות והכספים מהם לא עוברים לרשות, חלק בכלל לא עוברים וחלק עוברים כעבור שנה או שנתיים אחרי תחנונים גדולים שאגף הגבייה מתחנן או משהו כזה, וממשיכים לתת להם תיקים.
ניסן סלומינסקי: זה משהו נורא.
ניסן סלומינסקי: מעבר לכל התלונות שמגיעות בגין זה כי הם מקבלים כסף עבור כל דפיקה בדלת או דיווח על דפיקה בדלת, לא חשוב היכן ואצל מי, כך הם צוברים.
ניסן סלומינסקי: אני יודע על דוחות שהיו שבכפר מסוים, לפי הדוח שלהם הם ביקרו בשעה 9:20 – סתם אני לוקח שעה – וזה קרה בשלושים בתים בו זמנית.
ניסן סלומינסקי: בשלושים בתים דפקו בדיוק באותה שעה ועשו ביקור בית.
<יואב אשכנזי: כל הדברים האלה טופלו השבוע.
<יואב אשכנזי: מדובר על כפר ערבה, שם ביצעו איתור חיצוני על פי אנטנה על הגג וכרגע הם נדרשו לבטל את כל התביעות בהוצאה לפועל ולא יהיו תביעות נגד תושבי ערבה על איתור חיצוני כפי שהם עשו.
ניסן סלומינסקי: אני אתן לך לדבר עת יגיע זמנך.
ניסן סלומינסקי: תרשום את הדברים ותוכל להתייחס.
ניסן סלומינסקי: זה שזה נעשה היום או לפני שבוע עת התחיל הדיון, בסדר, אבל אנחנו מדברים כאן על שבע שנים ועל עשר שנים.
ניסן סלומינסקי: שישמעו אוזניך מי שאומר פיך.
ניסן סלומינסקי: תכף נראה על מי חלה האחריות כי יכול להיות שאתה חדש בתפקידך אבל שמענו בישיבה הקודמת את חבריי שהתלוננו בשם תושבים של הרבה מאוד כפרים על ההטרדות ועל המצוקות.
ניסן סלומינסקי: לפעמים נדמה לך שאתה נמצא במדינה, אני לא יודע איך לומר זאת, הדרום אפריקאית שאף אחד לא שמע עליה, בה הכול הולך בהפקרות מוחלטת.
ניסן סלומינסקי: עשו ביקורות לפחות אצל שלושה מתוך עורכי הדין והביקורות היו קטסטרופה אבל זה לא מנע מאף אחד להמשיך לתת לחלק מהם עוד תיקים ולצבור עוד תיקים.
ניסן סלומינסקי: אני לא חושב שההנהלה יודעת כמה כסף יש לה בכלל.
ניסן סלומינסקי: כל פעם אגף הגבייה מודיע על הסכום אבל אני אף פעם לא שמעתי על דבר כזה.
ניסן סלומינסקי: כל ההפקות, הדוחות וההתאמות ביניהם, אין דבר כזה שם.
ניסן סלומינסקי: אני ממשיך לקרוא את הדוח ורואה את ההתייחסות לקריטריונים, לאיזה עורכי דין נותנים ולאיזה עורכי דין לא נותנים.
ניסן סלומינסקי: ראינו את זה גם בפעם הקודמת, אז פרסמו מכרז אליו ניגשו 11 או 16.
<איתנה גרגור: שניים פרשו.
ניסן סלומינסקי: ההפרשים בעלויות השכר שכל משרד רצה היו הפרשים גדולים מאוד בין אחד לשני והרשות, מתוך תחכום מסחרי גדול, לא נתנה לעורכי הדין שנתנו את המחיר הנמוך או לא ניסתה להוריד את מי שנתן מחיר גבוה ולומר לו שאם הוא רוצה, שירד למחיר נמוך כי אחרת הוא לא יקבל תיקים אלא היא פשוט נתנה לכולם את שביקשו.
ניסן סלומינסקי: ההיגיון אומר שאם כבר צריך לתת הרבה יותר תיקים למשרד שנתן את המחיר הנמוך כי העלות שלו היא נמוכה, אבל לא כך היה, דווקא זה שהיה יקר קיבל את רוב התיקים.
ניסן סלומינסקי: או שיש כאן יד רוחצת יד, שזה דבר נורא, או שיש כאן רשלנות נוראה ואני לא יודע מה עדיף על מה.
ניסן סלומינסקי: בכל מקרה, המצב הזה לא יכול להיות.
ניסן סלומינסקי: אני גם יודע שעורכי הדין פעלו בלי הנחיות.
ניסן סלומינסקי: הם הטילו איסור יציאה מן הארץ על כאלה שהיו חייבים בניגוד לכל ההוראות.
<יואב אשכנזי: הכול בוטל השבוע.
<יואב אשכנזי: כל מה שאתה אומר, בוטל.
ניסן סלומינסקי: זה שהשבוע זה בוטל, בסדר גמור.
ניסן סלומינסקי: אם זה כך, אנחנו לוקחים קרדיט גדול לזכותנו, אבל אני מדבר על שבע ועשר שנים.
ניסן סלומינסקי: זה שהכול בוטל השבוע, בסדר, אבל איפה עשר השנים?
ניסן סלומינסקי: דמיין לעצמך עשר שנים שאנשים נאנקו תחת דברים שלא היו ולא נבראו.
ניסן סלומינסקי: אני יכול לתת לך עוד כהנה וכהנה דוגמאות.
ניסן סלומינסקי: לפי הבדיקות שנעשו אצל עורכי הדין, מדגמים, מצאו שיש הרבה תיקים שבהוצאה לפועל מספר חשבון הבנק אליו הפקידו את הסכומים הוא לא החשבון של הרשות אלא זה החשבון הפרטי של עורכי הדין ושם הכסף נשאר.
ניסן סלומינסקי: הרבה מאוד כסף נשאר כנראה באופן קבוע אצל עורכי הדין וחלק, אחרי שלחצו, קיבלו אותו אחרי שנה, שנתיים ושלוש, כאילו הם עושים טובות.
ניסן סלומינסקי: כל סעיף כאן הוא יותר מסובך וקשה מקודמו.
ניסן סלומינסקי: אני מבין שמחלקת הגבייה היא כאילו ממלכה בפני עצמה, היא אפילו לא יושבת באותו מקום, אף אחד לא יודע מה נעשה בה ואף פעם לא ראו דוחות.
ניסן סלומינסקי: גם בישיבה קודמת אבי, הסמנכ"ל הפורש, ניסה לומר הכול בעל פה והתברר לי, אחרי חקירה, שתמיד הנוהל הוא כזה ואין ניירות ואין דוחות.
ניסן סלומינסקי: אני אמרתי שהפעם בטח יבוא המנכ"ל עם ניירות ועם דוחות, אבל צחקו ממנו ואמרו שנחיה ונראה.
ניסן סלומינסקי: עד אתמול בערב הייתי בטוח שאני זכיתי ושלפחות הוא יבוא ואני מניח שיבוא עם ניירות, אבל עכשיו אני כבר לא בטוח שזכיתי וגם אם הוא יבוא, לא בטוח שיש ניירות אלא הכול בראש של אבי.
ניסן סלומינסקי: אתם מבינים מה המשמעות של זה כאשר מדובר על 3.4 מיליארד שקלים.
ניסן סלומינסקי: אני יכול להמשיך ולהמשיך, אבל אני אעצור כאן.
ניסן סלומינסקי: באמת, אני לא יודע מה לומר.
עיסאווי פריג': אני יכול לעזור לך.
ניסן סלומינסקי: כבר פתחתי ואמרתי שאם אני קורא את הדוח הזה ואם הדוח הזה נמסר לדירקטוריון, אני לא בטוח שמישהו יסכים להחזיק את הדוח הזה כך ולא להעביר אותו הלאה כי להערכתי זה ממש גובל בפלילים ולא רק בבלגן ואי סדר.
ניסן סלומינסקי: זה שיש כאן רשלנות, זה שיש כאן עצימת עיניים זה שכאן כאילו החליטו שיש רשות שידור א' שהיא מוציאה כספים ויש רשות שידור ב' שהיא אוספת כספים ואין קשר בין אחד לשני והכול רק מקרי, זאת בכלל תופעה חדשה ויצור חדש שקיים במדינה.
ניסן סלומינסקי: אני יודע שאמור להימסר בעוד כשבועיים דוח על כל המבנה של הרשות ולהערכתי הרשות במתכונת שלה כרגע, כפי שהיא נמצאת, לא בטוח שיש לה זכות קיום והיא צריכה לעבור נענוע רציני מאוד, שינוי דרמטי וביטול כל המלחמות הפנימיות עליהן עוד לא דיברנו.
ניסן סלומינסקי: לא דיברנו על כל המאבקים כאשר קורה שהדירקטוריון עושה ישיבה וההנהלה לא מגיעה.
ניסן סלומינסקי: הכול הולך בקבוצות.
ניסן סלומינסקי: כל מקום שאתה נכנס טיפה פנימה ואתה שומע את האנשים שמדברים פתוח, אתה נדהם.
ניסן סלומינסקי: עוד לא דיברנו על נושא של תלונות הציבור, שם יש הרבה מאוד תלונות ובשנה האחרונה מספר התלונות גדל פי שניים.
ניסן סלומינסקי: כשאני אומר תלונות, אני מדבר על 3,000 ומשהו ואני צוחק לעצמי כי אלה התלונות שהגיעו לנציב או ישירות או בדרכים אחרות.
ניסן סלומינסקי: מתברר שבמחסנים יש כארבעים אלף מכתבים סגורים שהגיעו לרשות וכלל לא פתחו אותם.
ניסן סלומינסקי: אני לא יודע על מה המכתבים האלה אבל יכול להיות שחלק הן תלונות ואולי בחלק מהמכתבים אנשים רוצים להודיע שיש להם מכשיר ומבקשים לשלם את האגרה.
ניסן סלומינסקי: ארבעים אלף מכתבים שהתחילו לפתוח אותם עכשיו.
ניסן סלומינסקי: אתה אומר שהם נפתחו?
ניסן סלומינסקי: עוד מעט תהיה לך הזדמנות להתייחס.
ניסן סלומינסקי: הייתי עדין מאוד בדבריי.
ניסן סלומינסקי: אני מציע שנשמע את אנשי הרשות לפני שנשמע את חברי הכנסת.
ניסן סלומינסקי: ניתן לכם לדבר אבל דעו לכם שהמסקנה שלי – ולזה אולי נשאף – היא שלא אני אעשה את מה שצריך אבל אני מניח שבוודאי אם מישהו מחזיק דבר כזה ולא מעביר לטיפול הלאה, הוא מסתבך.
ניסן סלומינסקי: כמו שאמרתי, אני מניח שזה אפילו על גבול הפלילי.
ניסן סלומינסקי: איך שהרשות מתנהגת, כפי שזה נראה מכאן, זה לא יכול להיות.
ניסן סלומינסקי: המבנה הזה לא יכול להמשיך כפי שהוא.
ניסן סלומינסקי: אין רשות השידור א' ורשות השידור ב' ואין בלגן כזה.
ניסן סלומינסקי: כל זה חייב להשתנות.
ניסן סלומינסקי: או שלא יהיה שידור ציבורי, ואני כן בעד שידור ציבורי, ולא דיברתי על הטיות פוליטיות ולא דיברתי על דברים אחרים אלא רק על הנושא של הגבייה ותלונות הציבור והיריבות הפנימית כאשר אפילו לא קיימו דיון בדוח הזה.
ניסן סלומינסקי: כמו שאמרתי, הדירקטוריון התכנס ביום ראשון וחיכיתי לתוצאות שלו ולכן קבעתי את הישיבה להיום, אבל התברר לי לתדהמתי שההנהלה פשוט לא הגיעה לדיון.
ניסן סלומינסקי: כאשר דירקטוריון מקיים דיון על דוח, ההנהלה צריכה לבוא ולתת תשובה אבל ההנהלה פשוט מחליטה לא להגיע.
ניסן סלומינסקי: כי היא לא אוהבים אחד את השני.
ניסן סלומינסקי: רבותיי, אלו היו דברי פתיחה.
ניסן סלומינסקי: אולי תציגו את עצמכם כדי שנדע מי נמצא כאן.
<יואב אשכנזי: יואב אשכנזי, סמנכ"ל הגבייה בפועל.
עיסאווי פריג': תציין שאתה חדש בתפקידך.
<יואב אשכנזי: כן.
<יואב אשכנזי: חדש.
גילה גמליאל: איפה הבחור שהיה כאן בישיבה הקודמת.
ניסן סלומינסקי: הוא לא הגיע.
<אבי חיים: הוא כבר לא יגיע.
<אבי חיים: הוא פרש.
ניסן סלומינסקי: הוא פרש וכל מה שיש לו בראש פרש אתו.
<דדי מיקוביץ: אני נציב קבילות הציבור.
<איתנה גרגור: אני המבקרת.
<עודד בירגר: אני המשנה למנכ"ל.
<אבי חיים: אני חבר ועד רשות השידור.
<משה ליזמי: יושב ראש ועד העובדים.
ניסן סלומינסקי: אני הבנתי שיש 11 ועדי עובדים.
גילה גמליאל: אתם ועד העובדים של הגבייה?
<משה ליזמי: כן.
ניסן סלומינסקי: אבל יש 11 ועדי עובדים נפרדים.
גילה גמליאל: צריך לסגור את אגף הגבייה ברשות וצריך להפסיק לדרוש מהציבור לשלם את האגרה בדרך הזאת.
<קריאה: ואיך הרשות תמומן?
גילה גמליאל: היא יכולה לומר על ידי שתי אפשרויות.
גילה גמליאל: בשלב ראשון שצריך להיות בזמן הביניים, אפשר בסכום הרבה יותר נמוך לשים חלק מהסכום באגרת הרכב, ולעתיד לבוא בכלל צריך לדאוג שלא תהיה אגרה בכלל שתיגבה מהציבור באופן ישיר אלא לתת אפשרות, כפי שקיים בהרבה מאוד מקומות בעולם ויש מודלים שצריך להעתיק אותם בהיבט הזה, כאשר נותנים חסויות ותרומות על ידי קרן שמיועדת לעניין הזה ואז לא צריך בכלל להתמודד עם הדברים האלה בטח לא כאשר יש לנו כאן
גילה גמליאל: רשות שידור אחת שהיא מתנהלת בפועל וחייבת להיות רשות ציבורית, דבר לו כולנו מסכימים, אבל מצד שני יש לה רשות גבייה שמנותקת מהעולם ומסתבר שהיא גם מובילה למהלכים שלא רק שהם רודים בציבור אלא גם על גבול הפלילי.
גילה גמליאל: אני חושבת שבהחלט את הכפפה הזאת צריך להרים בעקבות הישיבה אותה אנחנו מקיימים היום.
<עודד בירגר: אנחנו בעד גביית האגרה דרך אגרת הרכב.
<עודד בירגר: זה יפחית במיידית את סכום האגרה.
גילה גמליאל: זה יפחית בסכומים משמעותיים.
גילה גמליאל: זה צריך להיות שלב הביניים.
<דורון קרני: אני מחזיק בתיק עובדי רשות השידור בהסתדרות ואני גם ארצה לומר כמה דברים.
ניסן סלומינסקי: אבי, אם מותר לי שאלה.
ניסן סלומינסקי: יצא מכרז לסמנכ"ל?
<אבי חיים: עוד לא.
ניסן סלומינסקי: יצא מכרז?
<אבי חיים: כמובן.
ניסן סלומינסקי: אני מבין שזה הישג גדול.
<אבי חיים: יש לנו הבטחה שיצא מכרז.
ניסן סלומינסקי: זאת אומרת, שנינו שמחים כי זה הישג גדול אם הם מוציאים מכרז.
<אבי חיים: כן.
<יואב אשכנזי: אם לא יהיה מכרז, אני לא אמשיך.
ניסן סלומינסקי: אני רק רוצה להראות איך הכול מתנהל.
ניסן סלומינסקי: בכל אופן, אתה מגיב ראשון.
<יואב אשכנזי: אני מגיב ראשון.
בועז טופורובסקי: יש דוח חמור ואני רוצה לשמוע מה אומרים על הדוח החמור הזה.
גילה גמליאל: במקום 365 שקלים, אתה יכול להוריד את הסכום לסכום של מאה שקלים.
ניסן סלומינסקי: אבל אין קשר בין טלוויזיה לרכב.
גילה גמליאל: יש רכבים בהם גם רואים טלוויזיה.
ניסן סלומינסקי: זה לא יעמוד בבג"ץ.
ניסן סלומינסקי: אנחנו נגיע לזה בהמשך.
ניסן סלומינסקי: אני לא רוצה להסיט את הדיון לפתרון הזה.
גילה גמליאל: זה הפתרון הנכון.
ניסן סלומינסקי: יש כאן דוח קשה מאוד שמצביע על כל המבנה של הרשות ואני רוצה לשמוע לגביו.
<יואב אשכנזי: לגבי נתוני התכתובת.
<יואב אשכנזי: היו לנו שישים אלף מכתבים שטופלו, מתוכם נשארו לנו 6,000 מכתבים לטיפול.
<יואב אשכנזי: כלומר, אלה לא המספרים שאתה הצגת.
ניסן סלומינסקי: מתי נפתחו המכתבים האלה?
<יואב אשכנזי: עד 2013.
<יואב אשכנזי: כרגע הפער שלנו הוא 6,000 מכתבים וזה מתחלק למבקר המדינה, משרד התקשורת וכל אחד ואחד, יש לו את מספר הפניות שפנה אלינו.
<יואב אשכנזי: בסך הכול אלה שישים אלף ונשארה לנו יתרה של 6,000 מכתבים לטיפול.
ניסן סלומינסקי: מתי פתחו את כל המכתבים האלה?
ניסן סלומינסקי: רק בשנה האחרונה?
<יואב אשכנזי: לא, במשך כל השנים.
<יואב אשכנזי: אתה אמרת קודם שמשרדי עורכי הדין עבדו ולעובדי הגבייה לא הייתה עבודה, אני רוצה לחדד את הנקודה.
<יואב אשכנזי: עובדי אגף הגבייה המשיכו לעבוד, טיפלו בתכתובת, טיפלו בדיווחים, טיפלו במענה טלפוני, עשו הרבה פעולות, אלפי פעולות, אל מול הלקוחות של רשות השידור.
ניסן סלומינסקי: אתה יכול לומר לי כמה שעות עובד המענה הטלפוני?
<יואב אשכנזי: הוא עובד בראשון, שני ושלישי משעה 8:00 עד שעה 2:00.
<יואב אשכנזי: אני כבר אומר לך שזה לא מספיק וצריך להאריך את השעות.
<קריאה: ימים לא מצליחים להשיג אותם.
<קריאה: על מה הם מדברים?
ניסן סלומינסקי: אני שומע שהמענה הקולי עובד 15 שעות בשבוע.
<יואב אשכנזי: זה לא מספיק.
ניסן סלומינסקי: לא שלא מספיק אלא כאלף אנשים עובדים 15 שעות בשבוע.
<יואב אשכנזי: יש לנו 3,000 פניות ליום, מתוכן 1,500 שיחות נענות ליום ו-1,500 שיחות ננטשות.
<יואב אשכנזי: כלומר, אזרחים לא משיגים אותנו.
<יואב אשכנזי: יש לנו הצלחה רק של חמישים אחוזים.
<יואב אשכנזי: בחודש יש לנו 72 אלף שיחות נכנסות, מתוכן רק 36 אלף נענות ו-36 אלף ננטשים.
<קריאה: שערורייה.
<יואב אשכנזי: זאת כיום היכולת של אגף הגבייה וזה לא קורה סתם.
<יואב אשכנזי: אין לנו מערכת טלפוניה מתקדמת, אין לנו מערכת לניהול לקוח CRM באגף הגבייה שיכולה לנהל תיק לקוח, יש לנו מערכת מחשב מלפני 25 שנים ועד היום לא שודרגה.
<יואב אשכנזי: תבין, אנחנו ארגון עם משאבים חומריים מיושנים שהם מלפני 20-25 שנים.
<יואב אשכנזי: תבוא ותראה את המסכים של עובדי אגף הגבייה בסניפים, אתה תראה מסך שהוא מלפני 25 שנים ואתה לא תאמין שהוא עוד קיים בשוק.
<קריאה: זה מה שפוגע בציבור.
<קריאה: הדברים האלה.
ניסן סלומינסקי: מסתובב אצלכם סכום אדיר.